Kierch Ruet op der Our

D'Kierch Ruet op der Our steet zesumme mat dem Schlass an dem Kierfecht op engem Fielsvirspronk iwwer der Uertschaft Ruet op der Our. Geschicht D'Kierch staamt aus der éischter Hallschent vum 12. Joerhonnert. Vun den eelsten Deeler ass just nach de Chouer erhalen. Op den Iwwerreschter vun der ursprénglecher Kierch gouf am 13. Joerhonnert eng dräischëffeg Basilika opgeriicht. 1466 gouf d'Kierch nees ëmgebaut, d'hëlze Gespär gouf mat engem Verwëllef ersat. Genee wéi och zu Iechternach goufe gotesch a romanesch Stilelementer an dësem Bau vermëscht. Am Zweete Weltkrich gouf d'Gebai beschiedegt an 1962 restauréiert. Interessant Elementer Op der Nordsäit steet tëscht der Kierch an dem Kierfecht e stenge Peschtkräiz aus dem Joer 1632. Op der ëstlecher Baussewand ass tëscht der Apsis an dem Haaptchouer de sougenannte Rueter Männchen z'erkennen, eng Figur mat kuerzen erhuewenen Äerm. Literatur Arnoldi, Josef, 1964. Ordenskirche mit Komturei in Roth an der Our, Krs. Bitburg. Heimatkalender für den Kreis Bitburg, S. 148-152. Dreesen, Josef, 1986. Die Templer-Johanniterordenskirche in Roth. 37 S. Examensarbeit. Holzthum. [D'Aarbecht gouf 1984 bis 1985 geschriwwen, an 1986 op en Neits iwwerschafft] Koltz, Jean-Pierre, 1981. Die Kirche in Roth. Heimat und Mission Jg. 55, n° 4/5: 73-77. Clairefontaine. Kyll, Nikolaus, 1966. Zur ältesten Kirche in Roth an der Our. Heimatkalender Kreis Bitburg, p. 46-52. Um Spaweck